Diari Oficial de la Generalitat Valenciana


Sumari del DOGV 7542, del 08-06-2015 (2015/5374)

ACORD de 5 de juny de 2015, del Consell, pel qual s'autoritza el conseller de Sanitat perquè aprove l'expedient d'enriquiment injust 16/2015 i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2014 i anteriors, per subministraments als centres sociosanitaris dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5374


Data del document
:   05-06-2015

Organisme emissor
:   Conselleria de Sanitat

Tipus de document
:   Acord

ACORD de 5 de juny de 2015, del Consell, pel qual s'autoritza el conseller de Sanitat perquè aprove l'expedient d'enriquiment injust 16/2015 i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2014 i anteriors, per subministraments als centres sociosanitaris dependents de la Conselleria de Sanitat. [2015/5374]  
El Consell, en la reunió del dia 5 de juny de 2015, va adoptar l'acord següent:  
  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Sanitat resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment de les obligacions econòmiques de la Generalitat, ja que ha rebut satisfactòriament subministraments als centres sociosanitaris dependents de la Conselleria de Sanitat durant els exercicis 2014 i anteriors.  
Per això, en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, i en el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, i a proposta del conseller de Sanitat, el Consell  
  
  
ACORDA  
  
Primer  
Autoritzar l'aprovació de l'expedient d'enriquiment injust 16/2015 pel titular de la Conselleria de Sanitat.  
  
Segon  
Autoritzar la imputació al pressupost ordinari de la Conselleria de Sanitat de les obligacions contretes per import de 520.015,88 euros (IVA inclòs), a favor de les empreses incloses en la relació d'obligacions pendents de l'expedient d'enriquiment injust 16/2015, que han realitzat de conformitat subministraments als centres sociosanitaris dependents de la Conselleria de Sanitat durant els anys 2014 i anteriors.  
  
  
València, 5 de juny de 2015  
  
El conseller secretari,  
JOSÉ CÍSCAR BOLUFER